24. 12. 96 De Europæiske Fællesskabers Tidende Nr. L 335/43 KOMMISSIONENS DIREKTIV 96/86/EF af 13. december 1996 om tilpasning til den tekniske udvikling af Rådets direktiv 94/55/EF om indbyrdes tilnærmelse af medlemsstaternes lovgivning om transport af farligt gods ad vej (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 94/SS/EF af 21. november 1994 om indbyrdes tilnærmelse af medlemssta- ternes lovgivning om transport af farligt gods ad vej ()), særlig artikel 8, og ud fra følgende betragtninger: Bilag A og B til den europæiske konvention om interna- tional transport af farligt gods ad vej, almindeligvis benævnt ADR, som ændret, bør føjes til direktiv 94/55/EF som bilag A og B og gælde ikke blot for græn- seoverskridende transport, men også for transport inden for de enkelte medlemsstater; bilagene til direktiv 94/55/EF indeholder ADR, i udgaven gældende fra den 1. januar 1995, som siden er blevet offentliggjort på alle sprog ?; ADR ajourføres hvert andet år, og en ændret udgave heraf vil derfor træde i kraft den 1. januar 1997; i medfør af artikel 8 vedtages de ændringer, der måtte være nødvendige for at tilpasse direktivet til den videnska- belige og tekniske udvikling på de af direktivet omfattede områder med henblik på at bringe det i overensstemmelse med de nye regler, efter proceduren i artikel 9; det er nødvendigt at tilpasse sektoren til de nye ADR- regler og derfor også nødvendigt at ændre bilagene til direktiv 94/55/EF; de i dette direktiv fastsatte foranstaltninger er i overens- stemmelse med udtalelse fra det i artikel 9 i direktiv 94/ S55/EF omhandlede udvalg — UDSTEDT FØLGENDE DIREKTIV: Artikel 1 1. Direktiv 94/55/EF affattes således: Bilag A: »Bilag A omfatter bestemmelserne vedrørende rand- numrene 2000 til 3999 i bilag A til den europæiske () EFT nr. L 319 af 12. 12. 1994, s. 7. () EFT nr. L 275 af 28. 10. 1996, s. 1. konvention om international transport af farligt gods ad vej (ADR), som de gælder fra den 1. januar 1997, idet udtrykket »kontraherende part« erstattes med »medlemsstat«. NB; Udgaver på de officielle fællesskabssprog af 1997- ændringen til den kodificerede udgave fra 1995 af bilag A til ADR vil blive offentliggjort, så snart oversættelserne er foretaget.« 2. Bilag B: »Bilag B omfatter bestemmelserne vedrørende rand- numrene 10 000 til 270 000 i bilag B til den europæ- iske konvention om international transport af farligt gods ad vej (ADR), som de gælder fra den 1. januar 1997, idet udtrykket »kontraherende part« erstattes med »medlemsstat«. NB; Udgaver på de officielle fællesskabssprog af 1997- ændringen til den kodificerede udgave fra 1995 af bilag B til ADR vil blive offentliggjort, så snart oversættelserne er foretaget.« Artikel 2 1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. januar 1997. De underretter straks Kommissionen herom. Når: medlemsstaterne — vedtager —disse love  og administrative bestemmelser, skal de indeholde en henvis- ning til dette direktiv eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne. 2. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv. Artikel 3 Dette direktiv træder i kraft dagen efter offentliggørelsen i De Europæiske Fællesskabers Tidende.